Цяцёркін не робіць сабе клопату з тым, каб неяк абгрунтаваць гэтую ўстаноўку. А між тым, пасля 1789 года еўрапейскае мысленне ставілася да гэтай тэмы не так адназначна. Напрыклад, Эдмунд Бёрк, рэагуючы на крывавы досвед рэвалюцыі, вылучыў думку аб тым, што калектыўны дагавор — крыніца дэмакратычнай палітычнай сістэмы, — у сапраўднасці заключаецца паміж мёртвымі, жывымі і тымі, хто яшчэ народзіцца.